钦定古今图书集成/历象汇编/历法典/第059卷 > 图
## 钦定古今图书集成/历象汇编/历法典/第059卷 > 图

即地面之日光食于月景矣如上图甲为地己为日卯辰圈为黄道乙丙为白道其大距〈两距之最远〉五度弱二分，丁戊为两交。〈即龙头龙尾亦名罗㬋计都〉论《月食》：“日照地球，其光自庚辛至地切两旁过之，而复合于壬。自甲至壬角体之形为地景。地景

之心，恒随太阳而行。黄道中线若躔处去两交远，二
径折半小于两道之距度分，月行本道，从旁相过，不
能逮及，则不食矣。若正遇于两交，或交之左右，二径
折半大于二道之距度分，则两相涉入，月为之食。其
食分多”寡在距度广狭，距度广狭在去交远近也。论
日食则人目所见，恒在地面，推得实会，仍须推其视
会，若仅据实会，则是地心之见食，非地面之见食。凡
有无多寡，加时先后，悉皆乖失矣。如《图丁》为月，或正
居于两交，或在交之左右，日月二径之各半，合之小
于距度分，则月能掩日，日为之食，不然则不食也。所
谓“实会、视会兼推则合”者，地面所见，推食于地平以
上，至天顶之正中，则独推实会，便为视会。自此以外，
地面所见，先后大小迟疾渐次不同。如图人在地面，
癸依丁月之径，适满太阳之庚辛径，则见为全食。若
人在地面，子依丁月之径，乃见两切线所至为己寅，
则月掩太阳，止于己庚，半径见为半食矣。大凡日欲
食时，月不能离躔道一度强。自此以上，无缘相涉，故
定朔之日，有食时少，无食时多也。〈以上原本历指卷九交食之一〉

《日月本行图》第一。〈凡二章。〉

日居本圈，月居本轮，行度参差，因而有交食，因而每
食不同。此略图二曜本行，以明交食之原。《月离图》独
言“朔望”者，交食时必在其本轮内圈之周也。

太阳本行图

甲为地球在天心，其大小之比例，难可计算。略言之，
则地之与天，若尺土之与大地也。如图外大圈为黄
道，与地同心；内圈为太阳本天，其心在乙。乙之离地
心，依《苐谷》算为全数。十万分之三千五百八十四约。